CELEX: 62019TA0017
Language: mt
Date: 2021-02-03 00:00:00
Title: Kawża T-17/19: Sentenza tal-Qorti Ġenerali tat-3 ta’ Frar 2021 – Moi vs Il-Parlament (“Dritt istituzzjonali – Parlament – Fastidju psikoloġiku – Deċiżjonijiet tal-President tal-Parlament li jikkonstataw l-eżistenza ta’ sitwazzjoni ta’ fastidju mġarrba minn żewġ Assistenti Parlamentari Akkreditati u li jippronunzjaw kontra Deputat is-sanzjoni ta’ telf tad-dritt għall-allowance ta’ residenza għal tnax-il jum – Artikoli 11 u 166 tar-Regoli ta’ Proċedura tal-Parlament – Rikors intern – Deċiżjoni tal-Bureau tal-Parlament li tikkonferma s-sanzjoni – Artikolu 167 tar-Regoli ta’ Proċedura tal-Parlament – Rikors għal annullament – Terminu għall-preżentata ta’ rikors – Ammissibbiltà – Drittijiet tad-difiża – Responsabbiltà mhux kuntrattwali”)

16.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 329/18
            
         
      Sentenza tal-Qorti Ġenerali tat-3 ta’ Frar 2021 – Moi vs Il-Parlament
      (Kawża T-17/19) (1)
      
      (“Dritt istituzzjonali - Parlament - Fastidju psikoloġiku - Deċiżjonijiet tal-President tal-Parlament li jikkonstataw l-eżistenza ta’ sitwazzjoni ta’ fastidju mġarrba minn żewġ Assistenti Parlamentari Akkreditati u li jippronunzjaw kontra Deputat is-sanzjoni ta’ telf tad-dritt għall-allowance ta’ residenza għal tnax-il jum - Artikoli 11 u 166 tar-Regoli ta’ Proċedura tal-Parlament - Rikors intern - Deċiżjoni tal-Bureau tal-Parlament li tikkonferma s-sanzjoni - Artikolu 167 tar-Regoli ta’ Proċedura tal-Parlament - Rikors għal annullament - Terminu għall-preżentata ta’ rikors - Ammissibbiltà - Drittijiet tad-difiża - Responsabbiltà mhux kuntrattwali”)
      (2021/C 329/21)
      Lingwa tal-kawża: it-Taljan
      
         Partijiet
      
      
         Rikorrent: Giulia Moi (l-Italja) (rappreżentanti: M. Pisano u P. Setzu, avukati)
      
         Konvenut: Il-Parlament Ewropew (rappreżentanti: T. Lazian, S. Seyr u M. Windisch, aġenti)
      
         Suġġett
      
      Minn naħa, prinċipalment, talba bbażata fuq l-Artikolu 263 TFUE u intiża għall-annullament ta’ diversi atti adottati fil-kuntest ta’ proċedura ta’ konstatazzjoni u ta’ sanzjoni ta’ fastidju miftuħa kontra r-rikorrenti u, sussidjarjament, talba intiża għall-konstatazzjoni tan-natura eċċessiva u/jew sproporzjonata tas-sanzjoni li ġiet imposta fuqha u għas-sostituzzjoni tagħha b’dik prevista fl-Artikolu 166(a) tar-Regoli ta’ Proċedura tal-Parlament u, min-naħa l-oħra, talba bbażata fuq l-Artikolu 268 TFUE u intiża sabiex il-Parlament jiġi kkundannat jagħtiha kumpens u jiġi ordnat irendi l-informazzjoni pubblika f’sessjoni plenarja tal-Parlament.
      
         Dispożittiv
      
      
                  1)
               
               
                  Id-deċiżjoni tal-President tal-Parlament Ewropew tat-2 ta’ Ottubru 2018 li jikklassifika l-aġir ta’ Giulia Moi bħala fastidju psikoloġiku fil-konfront ta’ tnejn mill-Assistenti Parlamentari Akkreditati tagħha, id-deċiżjoni tal-President tal-Parlament tat-2 ta’ Ottubru 2018 li timponi fuq G. Moi, bħala sanzjoni għall-aġir tagħha fil-konfront ta’ tnejn mill-Assistenti Parlamentari tagħha, ikklassifikat bħala fastidju psikoloġiku, it-telf tad-dritt tagħha għall-allowance ta’ residenza għal perijodu ta’ tnax-il jum u d-deċiżjoni tal-Bureau tal-Parlament tat-12 ta’ Novembru 2018 dwar l-ilment imressaq minn G. Moi fis-16 ta’ Ottubru 2018 konformement mal-Artikolu 167 tar-Regoli ta’ Proċedura tal-Parlament huma annullati.
               
            
                  2)
               
               
                  Il-kumplament tar-rikors huwa miċħud.
               
            
                  3)
               
               
                  Il-Parlament huwa kkundannat għall-ispejjeż.
               
            
         (1)  ĠU C 93, 11.3.2019.